Public procurement notice: Contract Notice
Published: 2018-01-27
Buyer: Δήμος Νικολάου Σκουφά
Country: GR
Contract type: Works
Procedure: Open procedure
CPV classification: 45232431 | 45232440 | 45252000
Estimated value: 12460000 EUR
Submission deadline: 2018-03-09
Award criteria: The most economic tender

Technical requirements: Έργα συλλογής, μεταφοράς και επεξεργασίας λυμάτων, οικισμών Νεοχωρίου, Παχυκάλαμου και Ακροποταμιάς, του Δήμου Νικολάου Σκουφά.
Αντικείμενο του δημοπρατούμενου έργου, αποτελούν τα έργα συλλογής και μεταφοράς λυμάτων των οικισμών Νεοχωρίου, Παχυκάλαμου και Ακροποταμιάς (του Δήμου Νικολάου Σκουφά), στην Εγκατάσταση Επεξεργασίας Λυμάτων (Ε.Ε.Λ.) Αράχθου, καθώς και της Ε.Ε.Λ..
Η Ε.Ε.Λ. θα μπορεί να επεξεργάζεται επιπλέον — με μελλοντική επέκταση — τα λύματα από τον οικισμό Αγίας Παρασκευής (συμπεριλαμβανομένων των οικισμών Ανθότοπου και Καλομοδίων), του Δήμου Νικολάου Σκουφά, καθώς και τους οικισμούς Ανέζας, Καλογερικού, Ψαθοτοπίου του Δήμου Αρταίων. Τα δίκτυα των οικισμών αυτών (έργα συλλογής και έργα μεταφοράς), καθώς και η απαιτούμενη επέκταση της Ε.Ε.Λ. για την κάλυψη αυτών, δεν αποτελούν αντικείμενο της παρούσας εργολαβίας.
Το έργο εκτελείται στο Δήμο Νικολάου Σκουφά, στους οικισμούς Νεοχωρίου, Παχυκαλάμου και Ακροποταμιάς.
Οι εργασίες ανήκουν στην κατηγορία των υδραυλικών, ηλεκτρομηχανολογικών έργων και καθαρισμού και επεξεργασίας νερού, υγρών, στερεών και αερίων αποβλήτων.
Δικαίωμα συμμετοχής έχουν φυσικά ή νομικά πρόσωπα  ή ενώσεις αυτών, που δραστηριοποιούνται για έργα κατηγορίας υδραυλικών τάξης 4ης και άνω, ηλεκτρομηχανολογικών τάξης 2ης και άνω και καθαρισμού και επεξεργασίας τάξης 3ης και άνω.
Βεβαίωση τράπεζας για τη δανειοληπτική ικανότητα της διαγωνιζόμενης εργοληπτικής επιχείρησης, ημεδαπής ή αλλοδαπής. Κρίνεται επαρκής ως απόδειξη πιστοληπτικής ικανότητας, έγγραφο τράπεζας, που δηλώνει ότι συνεργάζεται με υποψήφιο και θα εξετάσει αίτησή του για χρηματοδότηση, με ποσό που αντιστοιχεί σε ποσοστό 10 % τουλάχιστον, του προϋπολογισμού του έργου (χωρίς Φ.Π.Α.), αν και εφόσον αναδειχθεί ανάδοχος. Σε περίπτωση κοινοπραξίας, η απαιτούμενη δανειοληπτική ικανότητα πρέπει να αποδεικνύεται στο πρόσωπο μίας τουλάχιστον από τις κοινοπρακτούσες επιχειρήσεις ή σωρευτικά σε όλες τις επιχειρήσεις.
Απαιτείται στελέχωση τουλάχιστον δύο (2) τεχνικών Μ.Ε.Κ. Δ΄ βαθμίδας και δύο (2) τεχνικών Μ.Ε.Κ. Γ΄ βαθμίδας. Για κάθε πρόσθετη κατηγορία έργων, μέχρι και την τέταρτη, απαιτείται συμπληρωματική στελέχωση τουλάχιστον δύο (2) τεχνικών Μ.Ε.Κ. Δ΄ βαθμίδας. Για τις επιπλέον κατηγορίες, απαιτείται συμπληρωματική στελέχωση ενός (1) τεχνικού Μ.Ε.Κ. Δ΄ βαθμίδας ανά κατηγορία.
Εναλλακτικά, για τις τάξεις τέταρτη, πέμπτη και έκτη μπορεί να αντικατασταθεί στη βασική και στη συμπληρωματική τους στελέχωση, ένας (1) τεχνικός Μ.Ε.Κ. Δ΄ βαθμίδας, με δύο (2) τεχνικούς Μ.Ε.Κ. Γ΄ βαθμίδας και ένας (1) τεχνικός Μ.Ε.Κ. Γ΄ βαθμίδας με δύο (2) τεχνικούς Μ.Ε.Κ. Β΄ βαθμίδας (άρθρο 100 του ν. 3669/08 και την τροποποίηση αυτού ν.4199/13 άρθρο 107).
Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.), μέσω της διαδικτυακής πύλης www.promitheus.gov.gr του συστήματος. Για τη συμμετοχή στον διαγωνισμό, οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή. Οι προσφορές υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης www.prο
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει υποστεί ή ενδέχεται να υποστεί ζημία από παράνομη, κατά την κρίση του πράξη (συμπεριλαμβανομένης της Διακήρυξης και των λοιπών εγγράφων της σύμβασης) ή παράλειψη της αναθέτουσας αρχής, δικαιούται προσωρινής δικαστικής προστασίας. Ισχύουν τα προβλεπόμενα στο άρθρο 15 παρ. 1 της ΚΥΑ 117384 ΦΕΚ Β /3821/26-10-2017.
Εντός προθεσμίας δέκα (10) ημερολογιακών ημερών, από την επόμενη της ημερομηνίας κατά την οποία έλαβε πλήρη γνώση της πράξης ή της παράλειψης της αναθέτουσας αρχής, ο ενδιαφερόμενος οικονομικός φορέας δύναται να ασκήσει ενώπιον της αναθέτουσας αρχής προδικαστική προσφυγή κατ’ αυτής. Η προσφυγή υποβάλλεται ηλεκτρονικά, μέσω της λειτουργίας του υποσυστήματος «Επικοινωνία», συμπληρώνοντας την ειδική φόρμα και επισυνάπτοντας το σχετικό έγγραφο σε μορφή ηλεκτρονικού αρχείου Portal Document Format (pdf), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή, με χρήση εγκεκριμένων πιστοποιητικών σύμφωνα με την παρ. 3 του άρθρου 8 της υπ'αρ. 117384/26-10-2017 Κ.Υ.Α..
Η αναθέτουσα αρχή προβαίνει στην εξέταση των υποβληθεισών προδικαστικών προσφυγών, μέσω των αρμόδιων πιστοποιημένων στο υποσύστημα οργάνων της (ισχύουν τα προβλεπόμενα στο άρθρο 15 παρ. 1 της ΚΥΑ 117384/26-10-2017). Η αναθέτουσα αρχή οφείλει να απαντήσει αιτιολογημένα, κατόπιν γνωμοδότησης του αρμόδιου οργάνου, εντός δεκαπέντε (15) ημερολογιακών ημερών από την άσκηση της προδικαστικής προσφυγής. Εάν παρέλθει άπρακτη η παραπάνω δεκαπενθήμερη προθεσμία, τεκμαίρεται η απόρριψη της προσφυγής. Κατά τα λοιπά, εφαρμόζονται οι κείμενες διατάξεις.
Η αίτηση ασφαλιστικών μέτρων κατατίθεται στο αρμόδιο δικαστήριο, μέσα σε προθεσμία δέκα (10) ημερολογιακών ημερών από τη ρητή ή σιωπηρή απόρριψη της προδικαστικής προσφυγής. Η προθεσμία για την άσκηση της προδικαστικής προσφυγής, η άσκηση αυτής και η προθεσμία και η άσκηση της αίτησης ασφαλιστικών μέτρων, κωλύουν τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως ασφαλιστικών μέτρων κατατίθεται το προβλεπόμενο παράβολο.
Κατά τα λοιπά, η άσκηση αίτησης ασφαλιστικών μέτρων δεν κωλύει την πρόοδο της διαγωνιστικής διαδικασίας, εκτός αν ορίζεται άλλως με την ως άνω προσωρινή διαταγή, σύμφωνα με τα αναλυτικά οριζόμενα στο άρθρο 5 του ν. 3886/2010.

Eligibility requirements: Δικαίωμα συμμετοχής έχουν φυσικά ή νομικά πρόσωπα  ή ενώσεις αυτών, που δραστηριοποιούνται για έργα κατηγορίας υδραυλικών τάξης 4ης και άνω, ηλεκτρομηχανολογικών τάξης 2ης και άνω και καθαρισμού και επεξεργασίας τάξης 3ης και άνω.

Award value: 12460000